অর্থ ও পরিকল্পনা প্রতিমন্ত্রী এম এ মান্নান বলেছেন, অবৈধভাবে কেউ ক্ষমতায় যেতে পারবে না, সে পথ এখন বন্ধ। গত ইয়াওমুল আহাদ (রোববার) দুপুরে সুনামগঞ্জ মির্জাপুর সরকারি প্রাথমিক বিদ্যালয়ের মাঠে আয়োজিত উদ্বোধনী অনুষ্ঠানে প্রধান অতিথির বক্তব্যে তিনি এ কথা বলেন। বতর্মান সরকার দেশের মানুষের কল্যাণে কাজ করছে জানিয়ে মন্ত্রী বলেন, মানুষ এখন জেগে উঠেছে। দেশে উন্নয়নের সময় এসেছে। বাঙালি জাতি অদম্য জাতি। বাংলাদেশকে আর দমিয়ে রাখা যাবে না। বাংলাদেশ এখন বিশ্ব দরবারে মাথা উঁচু করে দাঁড়াচ্ছে। জয়কলস ইউনিয়ন পরিষদ চেয়ারম্যান মাসুদ মিয়ার সভাপতিত্বে বিশেষ অতিথির বক্তব্য রাখেন, সুনামগঞ্জ পল্লিবিদ্যুৎ সমিতির জিএম সোহেল পারভেজ, দক্ষিণ সুনামগঞ্জ বিদ্যুৎতের পরিচালক ফরিদুর রহমান, যুবলীগ নেতা অ্যাডভোকেট বোরহান উদ্দিন দোলন প্রমুখ।